冬至午后余与冠吴弟登爱菊亭后塔，薄暮唤舟渡湖至江滨品茶而归
孤塔巍然矗半空，登临一览尽西东。绵飞芦白寒难禦，锦染枫丹日尚烘。天暮云生将酿雪，江深潮退不因风。离乡千里身偏健，可奈匆匆岁又终。游山已倦夕阳斜，唤渡□须兴尚赊。一叶扁舟聊拍桨，三间矮屋试烹茶。欲酬茗价囊如洗，归认沙堤路不差。犹忆故乡风景好，五峰相对是吾家。
主题：思乡
情感：怨恨、想家